9 Nov. 2019, 13:25
ხშირად გვეუბნებიან, რომ თავში პირველად რა პასუხიც ამოგვიტივტივდება, მას უნდა ვენდოთ. მაგრამ კვლევათა შედეგები აჩვენებენ, რომ გარკვეულ შემთხვევებში ინტუიციას აყოლა გამართლებული სულაც არაა.
ფოტო: Federica Bodroni
მაგალითად ავიღოთ სამსახურში ასაყვანად ჩატარებული ინტერვიუები. იმის მიუხედავად, რომ კომპანიების უმრავლესობა კვლავ ამ მეთოდს იყენებს, მრავალი მონაცემით დასტურდება, რომ სტანდარტული ინტერვიუ საუკეთესო კანდიდატურის შერჩევის ეფექტიანი გზა სულაც არაა. ასეთ დროს ძალიან ბევრი კოგნიტური მიკერძოება ახდენს ჩვენზე ზეგავლენას. ის ადამიანები, რომლებიც ყველაზე მეტად მოგვწონს და "ვგრძნობთ", რომ კარგად მოერგებიან პოზიციას, ხშირად ისინი არიან, ვინც ყველაზე მეტად გვგვანან ჩვენ და არა ისინი - ვინც ყველაზე კარგად გაართმევენ თავს დაკისრებულ მოვალეობებს. მაგრამ ამ ყველაფრის მიუხედავად, არის შემთხვევები, როცა სწრაფი ფიქრი სარგებლის მომტანი და ლოგიკურიც კია.
ზოგ ადამიანს უკეთ გამოსდის ინტუიციური განსჯა, ზოგს კი - უარესად. ამ საკითხზე ჩატარებული კვლევების მეტა-ანალიზი აჩვენებს, რომ, სამწუხაროდ, ჩვენ ჩვენი ინტუიციის სიზუსტის შეფასება არც ისე კარგად გამოგვდის - თუ ფიქრობ, რომ კარგ ინტუიციას ფლობ, ეს, შეიძლება, სიმართლე სულაც არ იყოს.
კარგი ამბავი ისაა, რომ სტუდენტები ერთობ ზუსტად აფასებდნენ თავიანთ დაურწმუნებლობას პასუხის არჩევისას. უმრავლეს შემთხვევაში, როცა მათ პასუხი შეცვალეს, ეს სწორი გადაწყვეტილება იყო. მაგრამ როცა ყველაზე ნაკლებად იყვნენ დარწმუნებულები პასუხის სისწორეში, მაგრამ მაინც არ შეცვალეს ის, ნახევარზე მეტ შემთხვევაში ეს არასწორი გადაწყვეტილება აღმოჩნდა. ასე რომ, მთავარია, არა თავდაპირველი ინსტიქტის დაჯერება, არამედ - იმ ინსტიქტისა, რომელიც გკარნახობს, რამდენად დარწმუნებული ხარ არჩეული ვერსიის სისწორეში.
როგორც ჩანს, ზოგჯერ მართლაც გამართლებულია გადაწყვეტილებების მიღებისას წინათგრძნობაზე დაყრდნობა - ოღონდ მხოლოდ მაშინ, როცა შენი ინსტიქტი გეუბნება, რომ გაკეთებულ არჩევანში თავდაჯერებული შეგიძლია იყო.
გაიგეთ მეტი: რჩევები, ფსიქოლოგია, ინტუიცია